**Број: 177-20-ОС/1-4**

**Дана: 13.07.2020. године**

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ бр.4**

**у поступку јавне набавке број 177-20-ОС за набавку намирница за припремање хране за редовну исхрану пацијената и хране за потребе пацијената у допунском раду КЦВ**

**ПИТАЊА ПОТЕНЦИЈАЛНИХ ПОНУЂАЧА:**

**ПРЕДМЕТ: Додатно појашњење конкурсне документације број ЈН 177-20-ОС, на основу Закона о јавним набавкама члан 63.**

Поштовани,

обраћамо се Комисији са питањима да нам појасните **коју конкретно дозволу је потребно да доставимо за увозну робу, животињског порекла паковану у стерилисаним конзервама.**

Указујемо наручиоцу да НИЈЕ ДОБРО ДЕФИНИСАО ДОДАТНИ ЗАХТЕВ ПОД Р.БРОЈЕМ **9.4. Други захтеви** у КОНКУРСНОЈ ДОКУМЕНТАЦИЈИ. Тражимо да прецизирате и појасните- напишете која решења за увозна добра је потребно да се доставе уз понуду за конкретно стерилисане конзерве од меса и од рибе и производа рибарства, и ускладите конкурсну документацију са важећим Правилником о условима за пошиљке за које није потребно решење за увоз и транзит, коју је издало надлежно министарство на основу Закона о ветеринарству.

Тражимо да измените и допуните конкурсну документацију у делу **9.4 Други захтеви,** у законском року како бисмо могли да припремимо понуду као потенцијално заинтересовани понуђач.

Такође, потребно је да појасните које од доказа- решења треба доставити за увозну робу биљног порекла нпр пиринач, или цимет рецимо.

Тренутно у конкурсној документацији на порталу и интернет страници стоји да се за производе биљног порекла доставља уговор о пословној сарадњи, односно како сте мислили да вам доставимо понуду која ће бити одговарајућа када сте у обавезним условима навели да понуђач уз понуду треба да достави уговор о пословној сарадњи са произвођачем или привредним субјектом који обавља делатност производње и промета производима биљног порекла.

Да ли то значи да рецимо за пиринач треба да вам доставимо уговор о пословној сарадњи са произвођачем из Вијетнама, нпр јер нико пиринач у Републици Србији не производи или сте мислили да доставимо уговор о пословној сарадњи са увозником и решење које гласи на тог увозника, или сте мислили да је довољно да доставимо само решење о увозу од увозника али нам онда није сасвим јасно који је доказ да ми уопште сарађујемо са њим?

Питамо се како да уопште МИ, КОЈИ конкретно прометујемо намирницама биљног порекла, ДОСТАВИМО валидан и важећи документ за учешће, И КОЈИ ЈЕ ТО ДОКУМЕНТ- ДОЗВОЛА.

РЕШЕЊЕ ЧИЈИ СМО МИ НОСИЛАЦ, И КАО ПРИВРЕДНИ СУБЈЕКАТ И КАО НОСИЛАЦ РЕШЕЊА О ИСПУЊЕНОСТИ СВИХ УСЛОВА У ОБЈЕКТУ КОЈИ ЈЕ РЕГИСТРОВАН И У КОЈЕМ СЕ ПРОМЕТУЈЕ ХРАНОМ, ИМАМО АЛИ СТЕ У КОНКУРСНОЈ ДОКУМЕНТАЦИЈИ ТО ИЗОСТАВИЛИ НАМЕРНО ИЛИ НЕНАМЕРНО ПА САДА МИ ТРЕБА ВАМА ДА ЗА СВУ РОБУ УВОЗНОГ ПОРЕКЛА ДОСТАВЉАМО ТУЂА РЕШЕЊА???

Увозна дозвола се односи на робу биљног и робу животињског порекла. Наопако и неозбиљно сте поставили услове у набавци намирница, уопште а посебно код оних биљног порекла.

Ако нашу понуду доставимо за рецимо конзерве, а немамо решење јер нам више ни не треба сходно поменутом Правилнику из 2019. године, како ћете ви рангирати нашу понуду и хоћете ли је узети уопште у обзир или ћете нас елимиснисати.

Овим путем тражимо измену документације у складу са наведеним Правилником из 2019.године, да наведете таксативно за коју робу не треба решење, и да у делу обавезног услова као доказ ставите напомену да понуђач који нуди производе биљног порекла а **НЕ ПОСЕДУЈЕ ОБЈЕКТЕ** И НИЈЕ ПРОИЗВОЂАЧ .. јер ако не вратите да не поседује објекте онда нисмо сигурни шта сте хтели од доказа да тражите да доставимо за производе биљног порекла.

Како је рок за измену понедељак 13.7., јер је то задњи дан да се евентуално жалимо због помереног отварања које сте објавили за 20.7. молимо да озбиљно схватите наш захтев, дате прецизне одговоре и упутства и извршите тражене измене документације!

Уколико не извршите тражене измене и допуне конкурсне документације бићемо принуђени да поднесемо захтев за заштиту права понуђача!!!

**ОДГОВОРИ НАРУЧИОЦА:**

Наручилац прихвата сугестије потенцијалног понуђача и приступиће изради и објави измена конкурсне докуметације, како у делу 5. *Упутство понуђачима како да сачине понуду,* тачка 9. подтачка 9.4. *Други захтеви,* тако и у делу тачке 4. обавезних услова за учешће у поступку јавне набавке, како би отклонио све недоумице и омогућио свим потенцијалним понуђачима да припреме и поднесу одговарајуће понуде.

Овим путем молимо потенцијалне понуђаче да испрате све објаве везане за овај поступак јавне набавке на Порталу Управе за јавне набавке и интернет страни наручиоца.

*Комисија за јавну набавку 177-20-0С*